	OBČINA DOBJE
Občinska volilna komisija
Dobje pri Planini 26
3224 Dobje pri Planini
	[image: ]
	
       





 Številka: 041-0003/2026 
Datum: 15.10.2026
OBVESTILO VOLIVCEM

Volivci, ki se volitev ne morejo udeležiti na običajen način, lahko pod pogoji, določenimi z Zakonom o lokalnih volitvah, glasujejo na domu ali po pošti.
 
GLASOVANJE NA DOMU
Volivci, ki se zaradi bolezni ne morejo osebno zglasiti na volišču, na katerem so vpisani v volilni imenik, lahko v skladu z 81. členom Zakona o lokalnih volitvah glasujejo pred volilnim odborom na svojem domu.
O tem morajo Občinsko volilno komisijo Občine Dobje obvestiti najpozneje do srede, 11. 11. 2026, in priložiti zdravniško potrdilo oziroma drugo pisno potrditev zdravnika, iz katere izhaja, da se zaradi bolezni ne morejo osebno zglasiti na volišču.
Če volivec obvestila ne more poslati sam, ga lahko v njegovem imenu posreduje družinski član, sosed ali druga zaupanja vredna oseba. Ta mora navesti tudi svoje osebne podatke in identifikacijsko številko osebnega dokumenta.

GLASOVANJE PO POŠTI
Po pošti lahko glasujejo volivci, ki so v priporu, zavodu za prestajanje kazni, bolnišnici ali socialnovarstvenem zavodu za institucionalno varstvo.
Invalidi imajo dve možnosti glasovanja po pošti:
· enkratno glasovanje po pošti: invalid mora o tem obvestiti Občinsko volilno komisijo Občine Dobje in priložiti odločbo pristojnega organa o priznanju statusa invalida. Obvestilo mora poslati najpozneje do srede, 4. 11. 2026;
· stalno glasovanje po pošti: invalid lahko glasuje po pošti tudi stalno, če o tem obvesti Državno volilno komisijo in priloži odločbo pristojnega organa o priznanju statusa invalida. Obvestilo o stalnem glasovanju po pošti velja do preklica.
Volivci, ki jim je bila po 4. 11. 2026 nepredvideno odvzeta prostost, so bili po tem datumu nepredvideno sprejeti v bolnišnico ali institucionalno varstvo oziroma so po tem datumu prejeli odločbo o invalidnosti, lahko obvestilo z ustreznim dokazilom oddajo najpozneje do ponedeljka, 9. 11. 2026.
 



OBRAZCI IN ODDAJA OBVESTILA
Obrazci za glasovanje na domu in po pošti so objavljeni v prilogi.
Izpolnjen in podpisan obrazec oziroma obvestilo se lahko vloži osebno na sedežu volilne komisije v poslovnem času ali  pošlje:
· po pošti:
Občinska volilna komisija Občine Dobje
Dobje pri Planini 26
3224 Dobje pri Planini 
Za lokalne volitve glasovanje po pošti iz tujine, na diplomatsko-konzularnem predstavništvu Republike Slovenije ali na volišču zunaj kraja stalnega prebivanja (t. i. OMNIA) ni mogoče.

Predsednik občinske volilne komisije 
Bogomir Brložnik, univ. dipl. prav., 
l.r. 
Objaviti na: 
- spletni strani www.dobje.si 

